స్వల్ప వృద్ధితో ముగిసిన బీఎస్ఈ
ముంబయి (ఏజెన్సీ)| WD| Last Modified      సోమవారం,  2 జులై 2007 (18:18 IST)
బాంబే స్టాక్ ఎక్సేంజ్ మార్కెట్ సోమవారం 14 పాయింట్ల వృద్ధితో ముగిసింది. తొలుత 34 పాయింట్ల వృద్ధితో 14,685 పాయింట్ల వద్ద  ప్రారంభమైన సెన్సెక్స్ కొంత సేపటికి 14,746 పాయింట్ల గరిష్ట స్థాయికి చేరుకుంది. ఆ తరువాత నష్టాల బాట పట్టిన సెన్సెక్స్  ఒకానొక దశలో 14,639 పాయింట్ల కనిష్ట స్థాయిని కూడా తాకింది. చివరిగా ముగింపు సమయానికి సెన్సెక్స్ 14 పాయింట్ల లాభంతో  14,664 వద్ద నిలిచింది.
బీఎస్ఈ బాటలో సోమవారం నాడు సెన్సెక్స్ పంజాబ్ లోయడ్ లిమిటెడ్, వెల్స్‌పున్ గుజరాత్, నికోలస్ పిరామల్, గుజరాత్  మినరల్, దేనా బ్యాంకు వంటి సంస్థల షేర్లు లాభాల వైపు పయణించాయి. కాగా భారత్ ఎర్త్, గుజరాత్ గ్యాస్ లిమిటెడ్, కంటైనర్  కార్పొరేషన్, జియోమెట్రిక్ సాఫ్ట్‌వేర్ సొల్యూషన్స్, అరవిందో ఫార్మా వంటి తదితర సంస్థలు నష్టపోయాయినట్లు బీఎస్ఈ వర్గాలు  తెలిపాయి.
సంబంధిత వార్తలు